Δημήτρης Μανθόπουλος

Ο Δημήτρης Μανθόπουλος είναι Έλληνας ποιητής, συγγραφέας και στιχουργός. 

 Βιογραφία 
Γεννήθηκε το 1937 στη Δράμα και παραμένει μόνιμος κάτοικός της μέχρι και σήμερα. Υπηρέτησε για 28 χρόνια ως δάσκαλος σε δημοτικά σχολεία του νομού και διατέλεσε διευθυντής σε πολλά από αυτά. Συνταξιοδοτήθηκε το 1992. 

Ασχολούμενος με την ποίηση και την πεζογραφία για παιδιά και νέους, συνέβαλε αποφασιστικά στην ποιοτική προαγωγή και ανανέωσή τους και κατέχει ξεχωριστή θέση ανάμεσα στους Έλληνες λογοτέχνες. Ιδιαίτερα στο στίχο, θεωρείται ότι, με τα νέα θέματα που χρησιμοποιεί, ανανέωσε τη σύγχρονη ποίηση για παιδιά, φέρνοντας αβίαστα και ζωντανά τους αναγνώστες του μέσα στη σημερινή πραγματικότητα.

Το όνομά του προστέθηκε στο 2ο Δημοτικό Σχολείο Δράμας.

 Δραστηριότητα 
 Ο Δημήτρης Μανθόπουλος έλαβε μέρος σε πανελλήνια συνέδρια και συνεντεύξεις για την παιδική λογοτεχνία και έχει δημοσιεύσει κατά καιρούς σχετικά άρθρα.
 Προωθεί τη Φιλαναγνωσία πραγματοποιώντας ομιλίες σε συγκεντρώσεις γονέων, εκπαιδευτικών και μαθητών σε πολλά σχολεία δημοτικού και γυμνασίου, σε διάφορες πόλεις της Ελλάδας.
 Ποιήματά του βρίσκονται σε βιβλία του Δημοτικού.
 Πεζά και έμμετρα κείμενά του περιλαμβάνονται σε διάφορες ανθολογίες, περιοδικά και εφημερίδες.
 Υπήρξε τακτικό μέλος της Εταιρείας Ελλήνων Λογοτεχνών, επίτιμο μέλος του Κύκλου του Ελληνικού Παιδικού Βιβλίου και, επί σειρά ετών, πρόεδρος του Συλλόγου Φίλων Γραμμάτων και Τεχνών Δράμας.
 Πολλά ποιήματά του έχουν μελοποιηθεί από Έλληνες συνθέτες και ιδιαίτερη είναι η συνεργασία του με τον Νότη Μαυρουδή.
 Έχει εκδώσει δέκα έξι βιβλία ενώ συμμετέχει και σε δύο συλλογικά έργα. Όλα, εκτός από τρία, απευθύνονται σε παιδιά και νέους.

 Διακρίσεις 
Έχοντας την αναγνώριση μελετητών και κριτικών της Παιδικής Λογοτεχνίας, βραβεύτηκε πολλές φορές για τη δουλειά του. Ενδεικτικά :

 Το Υπουργείο Πολιτισμού, τού απένειμε το 2009 «Ειδική Τιμητική Διάκριση» ανάλογη του Κρατικού Βραβείου Λογοτεχνίας, για τη δια βίου προσφορά του στα ελληνικά γράμματα και ιδιαίτερα στην Παιδική Λογοτεχνία.
 Το Υπουργείο Μακεδονίας και Θράκης τού απένειμε «Δίπλωμα Τιμής».
 Ο Κύκλος Ελληνικού Παιδικού Βιβλίου, το 1979, σε αναγνώριση της πολύχρονης ουσιαστικής προσφοράς του, τού απένειμε το βραβείο «Πηνελόπη Δέλτα».
 Πολλοί τοπικοί φορείς (Νομαρχία, ΤΕΔΚ, Σύλλογος Εκπαιδευτικών Π.Ε. κ.ά.) τον τίμησαν για την προσφορά του.
 Όλα, σχεδόν, τα βιβλία του βραβεύτηκαν σε πανελλήνιους διαγωνισμούς παιδικής λογοτεχνίας.
εναλλ.=Η πινακίδα του 2ου Δημοτικού Σχολείου Δράμας (31-5-2024)|μικρογραφία|Η πινακίδα του 2ου Δημοτικού Σχολείου Δράμας (31-5-2024)

 Βιβλιογραφία 
#ΤΙΤΛΟΣΕΤΟΣΕΚΔΟΤΗΣISBNΠΕΡΙΓΡΑΦΗ1Η κιθάρα της αγάπης1976Εκδόσεις των ΕπτάΠοιήματα2Με λένε ήλιο1978Ποιήματα.  Βραβείο Κύκλου του Ελληνικού Παιδικού Βιβλίου3Στην πρώτη γραμμή1979Βιβλιοπωλείον  της ΕστίαςΙστορικό  μυθιστόρημα. 

Βραβείο Γυναικείας Λογοτεχνικής Συντροφιάς εις μνήμην Ιωάννου Κολλάρου4Τραγουδώ την ειρήνη1982ΣπουδήΠοιήματα5Σαράντα χαμόγελα1982ΕυρωεκδοτικήΒραβείο Κύκλου του Ελληνικού  Παιδικού Βιβλίου6Οι δρόμοι της Άνοιξης1985Σύγχρονοι Ορίζοντες978-960-398-019-3Μυθιστόρημα7Μαργαρίτες της Ειρήνης1986Αγροτικές Συνεταιριστικές Εκδόσεις  Α.Ε.Διηγήματα με κοινωνικό περιεχόμενο8Αγριολούλουδα σαν εσένα1987Ποιήματα9Τα βούκινα της σιωπής1991Αγροτικές Συνεταιριστικές Εκδόσεις  Α.Ε.Ποιήματα10Τα γιορτινά μας1993Παπαδημητρίου978-960-203-292-3Συλλογικό έργο11Ο παππούς μου ο Παπούα1997Σύγχρονη Εποχή978-960-224-790-7Ιστορίες και ποιήματα για μικρούς  και μεγάλους12Ελένη1997Έκδοση Συλλόγου Φίλων Γραμμάτων  και Τεχνών ΔράμαςΈμμετρη κωμωδία13Μέρες της Αλκυόνης2000Ψυχογιός978-960-274-036-1Μυθιστόρημα14Η Σαραντόκαρδη2001Σύγχρονοι Ορίζοντες978-960-398-020-9Παραμύθι15Δρόμοι της άνοιξης2001Σύγχρονοι Ορίζοντες978-960-398-019-3Μυθιστόρημα16Παπαρούνες στο μπαλκόνι2002Πατάκης978-960-16-0461-9Δεκαεπτά ιστορίες από την  καθημερινότητα17Με των στίχων τα φτερά2007Διάπλαση978-960-6638-51-0Ποιήματα για παιδιά και νέους 1977-200718Άρωμα ευκάλυπτου2024Αυτοέκδοση978-618-00-5075-2Νουβέλα

 Παραπομπές 

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Γενιά του '30
Κατηγορία:Έλληνες λόγιοι του 20ου αιώνα